section_heading: Povijesni razvoj ezoterije
paragraph_text: Početkom 17. stoljeća osnivaju se prva tajna društva, poput rozenkrojcera, a u 18. stoljeću utemeljeni su masoni u Engleskoj. Od 18. stoljeća razvija se teozofija čiji je najznačajniji predstavnik Emanuel Swedenborg (1688. – 1772.). Sredinom 19. stoljeća pojavljuje se suvremeni spiritizam, a novi zamah dobiva i okultizam kroz djelovanje francuskog okultista Eliphasa Lévija (1810. – 1875.).